Publication: Magyar Közlöny
Issue: MK-2000-71 (Year: 2000, Number: 71)
Era: 1990-2004
Section: A Korm. r. — amely a preambulumában foglaltak szerint a belkereskedelemről szóló 1978. évi I. törvény 40. §-
Paragraph Index: 552

A Korm. r. — amely a preambulumában foglaltak szerint a belkereskedelemről szóló 1978. évi I. törvény 40. §- ában foglalt felhatalmazás alapján állapít meg rendelkezéseket — 2. § (1) bekezdésében úgy rendelkezik, hogy a kereskedő (a Korm. r.-ben meghatározott kivételekkel) csak az e rendelet 2. sz. mellékletében meghatározott működési engedéllyel rendelkező üzletben folytathat kereskedelmi tevékenységet. A Korm. r. 5. § (1) bekezdésének megfelelően „a jegyző a 3. § (2) bekezdésében és a 4. §-ban előírt okiratok, hozzájárulások, engedélyek megléte esetén köteles kiadni az 1. számú mellékletben meghatározott üzletkörre vonatkozó 2. számú melléklet szerinti működési engedélyt”. Az Ör.-nek „A rendelet hatálya” című, 1. § (1) bekezdése szerint a „jelen előírások hatálya a Budapest V. kerület József Attila utca—Bajcsy-Zsilinszky út—Károly körút— Gerlóczy utca—Pilvax köz—Petőfi Sándor utca—Bécsi utca által határolt területre terjed ki”. A 4. § (1) bekezdése pedig úgy rendelkezik, hogy „a terv területe kizárólag intézményi, lakó és közpark funkció számára használható fel, kiszolgáló közterületekkel”. A 4. § (2) bekezdésének az indítványozó által támadott rendelkezése a következőket írja elő: „Az intézményi funkciók közül előnyben kell részesíteni a Belvárosnak (a tervezési területen) az exkluzív jellegű üzleti és társasági élet- 2000/71. szám ben betöltött központi szerepkörét. Az exkluzivitás a szolgáltatás magas színvonalát és különlegességét jelenti.” A Korm. r. és az Ör. bemutatott rendelkezése összevetéséből kitűnik, hogy az Ör. idézett szabályozása az „előnyben kell részesíteni” megállapítással rendkívül széles, lényegét tekintve diszkrecionális mérlegelési jogkört biztosít a jegyzőnek, aki a működési engedélyek kiadásáról hatósági eljárás keretében dönt. Az Alkotmánybíróság már több döntésében — így a

Source: https://magyarkozlony.hu/hivatalos-lapok/d2c977ff24c625f96e858d15d02337c5984294d9/dokumentumok/4600e7c3c5eab030f8cd6493a4361e25e691a4d8/letoltes